
lien tidligere almindelige opfattelse af kongelovens arve- 
regler er i Schlegels danske statsret kort og fyndig udtrykt 
i de ord, med hvilke han indleder sin fremstilling: »arve- 
følgen er på det nøjeste bestemt i kongeloven«. I henved 
200 år fremkom der neppe nogen antydning af mulige 
tvivlsmål i den henseende. 

Denne sikkerhed hidrørte dog, som det synes, mere 
fra et overfladisk kendskab til lovens ordlyd med dens 
mange indskærpende gentagelser, såvel som fra dens for- 
fatters berømmelse som skarpsindig statsmand, end fra et 
omhyggeligt studium af alle dens enkelte bestemmelser. 
1 alle tilfælde er det temmelig mådeligt bevendt med klar- 
heden i de tilfælde, hvor en virkelig fortolkning er forsøgt. 

At en sådan fortolkning kan have sine vanskeligheder 
er ikke så underligt. Loven blev affattet på en tid, da 
det danske sprog endnu var lidet udviklet til at give et 
klart og utvetydigt udtryk for de herhen hørende begreber, 
og den omstændighed, at den holdtes hemmelig, indtil den 
slægtalder, som kunde have havt adgang til paa første 

hånd at få pålidelig vejledning til dens rette forståelse, 
var gået bort, bidrog selvfølgelig i haj grad til at vanskelig- 
gøre denne. Det ses da også, at strax den første viden- 
skabsmand, som gav sig i lag med loven, om end kun ved 
at oversætte den paa tysk og latin, tager fuldstændig fejl 
af et hovedpunkt i dens fortolkning. Det var slotspræsten 
i Gliickstadt, N. P. Sibbern, som opholdt sig nogle måneder 
i København strax efter kongelovens første udgivelse (1709) 
og stod i personligt forhold til udgiveren, gehejmearkivar 
Fredrik Rostgård. Han skrev kort efter sit bekendte 
«Bibliotheca historica dano-norvegica», og kunde her endog 
meddele Schumachers latinske text af kongeloven, altså 
efter en afskrift, som Rostgård må have givet ham. Ikke 
des mindre ledsagede han sit optryk af den danske text 
med en ny selvstændig oversættelse på latin, og denne 
blev senere optrykt af andre, medens Schumachers egen 
ikke senere påagtedes. 

Hvor uklart man i virkeligheden opfattede kongelovens 
formentlig så klare bestemmelser, viser sig også i et andet 
betegnende træk. Ved grundlovsforhandlingerne i Norge i 
året 1814 var det fra først af meningen at bevare den 
gamle arvefølge, hvorfor også alle de herhen hørende 
artikler i kongeloven in extenso var optagne i Adlers og 
Falsens grundlovsforslag. Men i det mere kortfattede 
forslag, som opnævnes efter Sverdrup, var det forsøgt at 
sammentrænge disse bestemmelser i en kort formel, og 
den måde, hvorpå dette var sket, viser noksom, at kon- 
cipisten har taget fejl af selve lovens grundtanke. 

Der vil senere blive lejlighed til at komme tilbage til 
disse misforståelser i deres enkeltheder; her må det være 
nok at henpege på, at den første videnskabelige frem- 
stilling af Danmarks statsret, den af J. Fr. V. Schlegel 

(1827), slet ikke kommer ind paa det punkt, som faktisk 
havde givet anledning til misforståelser og, som det snart 
skulde vise sig, kunde volde fortolkningen meget alvorlige 
bryderier. Heller ikke den bekendte sagkyndige anmeldelse 
af Schlegels skrift i « månedsskrift for literatur« (af prof. 
L. Engelstoft) indlod sig på disse spørgsmål. 

Kort efter gjorde imidlertid udsigterne i kongehuset 
disse spørgsmål brændende. Ved Fredrik 6.'s død kom 
en ny linje af mandsstammen på tronen, medens dog også 
denne samtidig tegnede til åt skulle udslukkes i en ikke 
fjern fremtid. Den gængse opfattelse af kongelovens arve- 
ordning var ikke i tvivl om, at i så tilfælde Kristian 8.'s 
søstre og deres børn under alle omstændigheder vilde gå 
forud for Fredrik 6.'s døtre og søster, hertuginden af 
Avgustenborg. Den 2. April 1840 skrev kancellipræsident 
Stemann til A. S. ørsted: «Jeg formener, at tronen da 
— (d. e. ved kronprinsens død, dersom den indtraf efter 
alle hans faders søskendes) — vil tilfalde prinsesse Char- 
lottes døtre fremfor kong Fredrik 6.'s døtre; thi da tron- 
følgen nu er gået over til den yngre linje af kong Fredrik 
5.'s sønner, kan den ikke gå tilbage til den ældre linje, 
førend den yngre er ganske uddød — ». I sin påtegnede 
bemærkning tiltrådte ørsted aldeles denne mening. 

Det samme var tilfældet med selve hertugen af Av- 
gustenborg. Den 2. April 1845 skrev han til P. Hjort i 
Sorø, at der ingen tvivl kunde være om Hessernes arveret 
i Danmark ved mandsstammens afgang, og at kun en 
ophævelse af kongeloven vilde kunne forandre dette for- 
hold *). 

Imidlertid var der dog fra en anden side rejst tvivl 

l ) Stemanns billet i geh. arkivet Droysen u. Samwer, Die dånische 
Politik seit 1806, s. 391. 

om, hvorvidt denne arveret var uafhængig af alle kom- 
mende tilfældigheder. Allerede i året 1840 henledede 
daværende amtmand på Gottorp L. N. Scheele kongens 
opmærksomhed på visse udtryk i kongeloven, som efter 
hans mening klarlig viste, at ved mandsstammens afgang 
den nærmeste dalevende kvindelige agnat vilde være at 
foretrække for alle andre arvinger. Dersom altså den 
sidste mand af slægten kom til at overleve begge kongens 
søstre, medens der endnu var en kongedatter af en tid- 
ligere linje i live, da vilde hun have fortrinsret for alle 
kognater. Fra hende vilde tronen da atter gå i arv til 
hendes nærmeste slægtning. 

Politisk havde denne opfattelse af arveretten selv- 
følgelig den betydning, at den kunde gøre hertugen 
af Avgustenborg til mandsstammens umiddelbare arving, 
idet det under så tvivlsomme forhold vilde blive forholdsvis 
let at opnå alle vedkommendes afkald imod visse be- 
gunstigelser. 

Kong Kristian 8. kunde imidlertid ikke tilegne sig 
Scheeles opfattelse af lovens mening; hans statsretlige 
konsulent, den tyske Dr. Tabor, gjorde vel kun et temme- 
lig uheldigt forsøg på at modbevise den, men bedre lyk- 
kedes det for professor J. E. Larsen, der i sine forelæsninger 
1845—46 gik ind på en drøftelse af de to muligheder. 
Resultatet var dog ingenlunde tilfredsstillende; det viste 
sig, at den ældre opfattelse formentlig kun kunde fast- 
holdes ved at ofre kongelovens gamle anseelse for klarhed 
og uomtvistelig sikkerhed ; det gik endog i meget høj grad 
ud over dens forhen så højt priste bestemmelser. Avgusten- 
borgerne synes for sent at være blevne opmærksomme på 
dette fortolkningsspørgsmål; men at det i alle tilfælde 
senere var dem bekendt, fremgår af prinsen af Nørs ytring 



245 Kongelovens arvefølge. 7 

i hans Erindringer, at det vilde have været en brugelig 
udvej af de politiske konflikter «die zweifelhaften para- 
graphen des konigsgesetzes so zu interpretiren , dasz die 
kognatische erbfolge im konigreich mit der agnatischen in 
den herzogthuraern zusammenfiel« x ). 

Da i året 1849 forhandlingerne om arvefølgen optoges 
med stormagterne, gav Scheele på opfordring af første- 
ministeren A. W. Moltke én udførlig, fremstilling af sin 
opfattelse, ligesom han nu blev udtrykkelig imødegået i 
en lignende udtalelse af Larsen i forening med Wegener. 
I sine statsretlige forelæsninger kom Larsen desuden igen 
tilbage til spørgsmålet, hvis politiske betydning først faldt 
bort ved tronfølgeloven af 31. Juli 1853. Eesultatet af 
overvejelserne sammenfattes imidlertid af professor Asche- 
houg — og som det synes med fuld føje — i de ord, «at 
kongelovens arveregler i visse stykker, navnlig med hensyn 
til, hvorvidt kvindelige agnater havde fortrinsret for kog- 
naterne, var meget utydelige« 2 ). 

Ved fremdragelsen af Feder Schumachers latinske ud- 
kast til kongeloven 3 ) er der nu imidlertid kommen et nyt 
moment ind i undersøgelsen. Latinens koncise betegnelser 
og almen kendte tekniske udtryk letter i høj grad op- 
fattelsen af lovgiverens tanke og kan i alle tilfælde bringe 
en afgørelse af det spørgsmål, om alle lovens enkeltheder 
er klart gennemtænkte eller ikke. At fordringerne i så 
henseende må kunne stilles højt, må forlods formodes 
allerede af den grund, at kongelovens affattelse viser sig 
at have været genstand for åringers overvejelser og de 



*) Aufzeichnungen, 8.25. 

8 ) Aschehoug, Statsforfatningen i Norge og Danmark indtil 1814, 

s. 581. 
») Kongeloven og dens forhistorie; aktstykker. 1886. 



3 A. D. Jørgensen. 246 

skarpsindigste mænds samråd. Indtil det modsatte bevises, 
må det være tilladt at gå ud fra, at det er lykkedes disse 
mænd, og da særlig Schumacher, at tilvejebringe en lov- 
text, hvis fortolkning kan frigøres for ethvert tvivlsmål. 

Det er næsten uforståeligt, at den latinske form for 
loven — hvad enten man nu vilde kalde den en over- 
sættelse eller et første udkast — aldrig er bleven benyttet 
til dette øjemed. Som ovenfor omtalt forelå den trykt i 
en meget benyttet håndbog i dansk historie, retshistorie, 
statsvidenskab og literatur, og den omtaltes som hånd- 
skrift i gehejmearkivet af Schlegel. Alligevel synes det 
hverken at være faldet Scheele eller Larsen ind at sammen- 
ligne lovkoncipistens latinske udtryk på de omtvistede 
steder. Noget egenlig nyt vilde de selvfølgelig heller ikke 
have opdaget i den; men den finhed i udtrykket og den 
klarhed i betegnelsen, som helt igennem er ejendommelig 
for den, vilde dog sikkert have fremtvunget den erkendelse, 
at man ikke uden videre kan gå ud fra hele artiklers 
hensigtsløshed eller indre modsigelse. Og det næste skridt 
vilde da ufejlbarlig have været, at man havde fundet den 
rette fortolkning. 

Denne har imidlertid endnu den dag idag sin store 
betydning, ikke blot fordi kongeloven er et monumentalt 
værk af høj rang i vor historie, men også fordi dens 
arvebestemmelser vil kunne få praktisk anvendelse i pri- 
vate forhold, ved len og stamhuse. Spørgsmålet skal 
derfor her igen optages til fornyet drøftelse i hele sit 
omfang, idet fremstillingen af den formentlig rigtige for- 
tolkning stilles foran, kritiken af de tidligere forfattere, 
hvis imødegåelse ellers vilde nøde til jævnlige gentagelser, 
samles på ét sted bagefter. 

Til grund for arvetallet skal efter kongelovens artikel 39 
lægges «et rigtigt slægtregister », affattet efter de 
anmeldelser om fødsler i arvehuset, som skal indsendes til 
kongen og besvares med et documentum insinuationis. 
Dette slægtregister vil altså komme til at omfatte alle de 
individer, som overhoved er eller har været til med arveret 
til riget, ordnede genealogisk fra stammefaderen kong 
Fredrik 3. nedad gennem tiderne. 

For at dette slægtregister, imidlertid kan være fuldt 
« rigtigt » i lovens mening, må hvert søskendehold med de 
deraf opståede linjer ordnes strængt efter førstefødselens 
ret: først brødrene efter alder, derpå søstrene efter alder, 
den ældste søster efter den yngste broder. Denne orden 
foreskrives nøjagtig og mange gange i kongeloven. Art. 31 
siger: »blandt dem, som ere lige udi samme linje, [skal] 
altid kønnet først agtes og siden alderen, så at sønnen 
stedse går for datteren, og siden den ældre foregår den 
yngre, hvilket altid skal tages i agt» (sml. 32. 33. 34). 
Art. 28: «masculo sexui sua perpetuo prærogativa constet, 
et deinde inter pares eodem lineæ et sexus jure major 
natu semper minorem præcedat.» Det er en selvfølge, at 
alle de personer, som er afgåede ved døden uden endnu 
levende afkom, helt bør udslettes af slægtregistret, da 
dette ikke skal indeholde fortidens historie, men nutidens 
og fremtidens ret. 

I det således anlagte slægtregister ordnes nu arve- 
gangen ikke efter nærmeste slægtskabsforhold mellem de 
til enhver tid levende personer af arvehuset, men strængt 
efter linjefølgen. Dette er et hovedpunkt i loven og 
dets tilsidesættelse den egenlige grund til al den forvirring, 
som er kommen ind i dens fortolkning; det skal derfor 
her først og fremmest eftervises i alle sine konsekvenser. 

Først omtales da i almindelighed linjerne som 
dem, der følge efter hinanden i arvetallet. Således alt i 
lovens indledning. Rigsråd og stænder, hedder det, har givet 
arverettighed «til os og de af os såsom hovedet og første 
ejer nedstigende mand- og kvindelinjer«, — og de har 
overdraget kongen selv at bestemme, hvorledes med arve- 
følgen og « arvelinjernes ordenlig på hinanden følgende 
rad blandt mand- og kvindekøn skulde forholdes«. 

I art. 23 hedder det endvidere: « Dersom kongen ved 
døden afgår og den næste i linjen til arvesukcessionen udi 
regeringen er da ude af riget«, så skal han ufortøvet 
komme tilstede; gør han ikke det, da følger «den næste 
efter ham i linjen«. Og i den følgende artikel siges, at 
prinser og prinsesser af arvehuset har rang og sæde, « lige- 
som linjerne udviser dem at være næst til arvesukcessionen 
udi regeringen«. 

Dernæst udtales det udtrykkeligt som engrundregel, 
at al arvegang finder sted efter linjer. «Skal og i arve- 
tallets rad at mærke alt linjerne nøje tages i agt«, siger 
art. 28, «så at der ikke for alderens skyld springes af 
linje i linje, men sønnen træder strax i faderens sted«. 
Få latin udtrykkes det således: <dn successione rite 
designanda linearum ratio habetur etc«; eller endnu be- 
stemtere i det officielle uddrag af 1670: «Tota suecessio 
secundum lineas designatur« l ). Dette gentages der- 
efter den ene gang efter den anden: art. 32: linearum itidein 
habita semper ratione; art. 33: linearum semper ordine et 
inter pares in eadem linea sexus et ætatis discrimine 
observato; art. 34: lineali semper successione; ea linearum 
serie; art. 35: neqve de linea in lineam transilire licet, 



») Se TiUæget. 

sed primæ secuuda, secundæ tertia, tertiæ qvarta, et sic 
deinceps, substituitur. I art. 38 siges, at det foster, som 
fades efter faderens død, «strax nyder sin tilbørlige stejl 
og rad i arvetallet » (debitum sibi lineæ ordine ae serie 
locum occupat). Idet der i art. 39 tages bestemmelse om 
førelsen af en slægtebog, siges det at være for at forebygge 
« tvist og irring i alderen eller konfusion blandt linjerne«. 

At denne grundregel nu også følges i det enkelte 
ved at udfinde den nærmeste arving blandt de 
til enhver tid levende personer, kan endelig med 
sikkerhed eftervises af lovens enkelte bestemmelser, både 
for de mandlige og de kvindelige linjer. 

Først kommer da efter Fredrik 3.'s død hans ældste 
søn prins Kristian, og efter ham «de af hannem ned- 
stigende mandlige linjer ». Det kommer herved ikke i 
betragtning, om han selv i sukcessionsøjeblikket er i live 
eller er afgået ved døden (art. 29). Her gælder det da i 
særdeleshed, hvad der er sagt i den foregående artikel, at 
der ikke for alderens skyld må springes af linje i linje: 
<«mens sønnen træder strax i faderens sted, og imedens 
udi den første mandlige linje nogen mandsperson findes, 
skal den anden mandlige linje intet kunne arve*, og så 
fremdeles linje efter linje«. I henhold hertil skal altså 
hele prins Kristians mandlige slægt være uddød indtil 
sidste mand, før nogen af hans søskende eller deres afkom 
kan arve. 

Derefter kommer umiddelbart den anden søn prins 
Georgs mandlige linjer, hvis de overlever Kristians: «en 
efter anden, mand efter mand, linje efter linje, imedens 
mand af mand er tilovers*. 

I disse bestemmelser er det da tydeligt nok udtalt, 
at mændene holder deres plads i linjen med en ubegrænset 

«repræsentationsret», d. e. arvings arvings ret til at « repræ- 
sentere« den afdøde arving, træde i hans sted. Regeringen 
går fra farfader til sønnesøn med forbigåelse af yngre søn, 
fordi den ældre søns søn rykker op i sin faders plads; og 
på samme måde til en ældre afdød broders søn med forbi- 
gåelse af en yngre broder ; til en ældre afdød farbroders 
søn med forbigåelse af en yngre farbroder, o. s. v. 

Men at det selvsamme finder sted for de kvinde- 
lige linjers vedkommende, fremgår af følgende bestem- 
melser. 

Ved mandsstammens afgang arver den sidste konges 
sønnedatter forud for hans egne døtre (art. 31). Var 
sønnen nemlig ikke død før sin fader, vilde tronen være 
gået i arv til ham, og fra ham til hans datter, ikke til 
hans søster. At datteren nu træder op i sin faders sted, 
viser, at repræsentationsretten også gælder kvinden, i alle 
tilfælde overfor en fader. 

Dør den sidste konge uden afkom, «da skal den prin- 
sesse af blodet, som hannem på fædrenestammen hører 
næst til, arvesukcessionen udi regeringen være hjem- 
falden«) (32); den latinske text har her det tekniske udtryk 
«agnata proxima». Denne regel, som den her fremsættes, 
er, løsreven fra sin sammenhæng, ikke uden en vis tve- 
tydighed, ligesom det da også er den, der har givet 
anledning til de modstridende fortolkninger. Er nemlig 
den oprindelig nærmeste agnata ikke mere i live i det 
øjeblik, da den sidste mand dør, da kan det se ud som 
et åbent spørgsmål, hvorvidt hendes afkom ifølge repræ- 
sentationsretten træder i hendes sted, eller den derefter 
følgende nærmeste agnata skal træde til. 

Spørgsmålet afgøres med fuld sikkerhed af den næste 
artikel (33). Her hedder det nemlig: « Dernæst skal den 

sidste konges næste frænke og slægt, som dog er udi de 
af os ved sønnerne nedstigende kvindelinjer, arveligen udi 
regeringen sukcedere.« Den latinske text har også her 
det bestemte tekniske udtryk: «non existente agnata, cog- 
nata proxima succedito etc.» Hvorledes man her end vil 
bære sig ad med at .finde denne cognata — noget, som 
vi selvfølgelig senere vil komme tilbage til, — , så er det 
afgjort, at loven her må tale om stammemoderen til en 
kvindelig linje. 

Med denne artikel er nemlig mulighedernes række 
indenfor sønnernes afkom udtømt; den næste (35) går 
ud fra hele stammens afgang og døtrenes tiltrædelse 
(«er da vore sønners linjer, mandkøn og kvindkøn, ganske 
uddød, da kommer raden til prinsesserne, vore døtres 
linjer«). Men loven kan fornuftigvis ikke gå ud fra, at 
der efter mandsstammens afgang aldrig skulde findes mænd 
i kongeslægten, at der kun skulde findes cognatæ, ingen 
cognati. Den stående sprogbrug krævede endog, at det 
hver gang udtrykkelig fremhævedes, at kvindernes afkom 
var både mænd og kvinder, medens der ved mændenes 
afkom gøres bestemt forskel mellem de to tilfælde. Så- 
ledes i artikel 27: »imedens mand af mand er tilovers, 
så længe skal hverken kvinde af mand, ej heller mand 
eller kvinde af kvinde kaldes« (sml. 36). Når altså art. 33 
ikke har formlen: cognatus vel cognata eller lignende, 
men simpelthen cognata proxima, i lighed med agnata 
proxima, da kan man heraf med vished slutte, at der ikke 
er tale om at udpege en enkelt person blandt de til en 
vis given tid levende medlemmer af kongehuset, men en 
stammemoder til den nærmest arveberettigede kvindelinje, 
ligegyldigt om denne stammemoder endnu er i live eller ikke. 

Således fortsættes der da også yderligere. Efter søn- 



14 A. D. Jørgensen. 252 

nemes hele slægt kommer raden til døtrenes linjer: <«og 
først til prinsesse Anna Sofia såsom den ældste og hendes 
børn og børnebørn i tusende led; siden til de andre, alt 
en efter anden«. Her er der selvfølgelig tale om personer, 
som til den tid tænkes at være døde for mange tider 
siden, uden at dette udtrykkelig fremhæves, da den mod- 
satte mulighed jo ikke kunde udelukkes. 

Men fra disse sidste led i arvetallet, hvis natur er utvivl- 
som, falder der da atter lys tilbage på det tidligere «agnata»> : 
når alle de utallige kvindelinjer betegnes efter kvinder, da er 
det helt igjennem stammemødrene , der er tale om; med 
andre ord, der gives her som ved de mandlige linjer en ube- 
tinget repræsentationsret. Udtrykkene «nulla relicta filia, 
lader han da ingen døtre efter sig», og «non existente 
agnata« betyder derfor ikke, at kvinder af det nævnte 
slægtskab på et givet tidspunkt ikke findes i live, men at 
sådanne hverken findes i live eller repræsenterede af 
levende afkom. 

De ord i extrakten af 1670: «tota successio secundum 
lineas ordinatur« gælder altså i fuldeste omfang og i 
strængeste forstand. 

Det må dernæst undersøges, i hvilken orden de 
to køn kaldes til arvefølgen. Formelt var lovgiveren 
i den henseende stillet aldeles frit; han kunde for så vidt 
lade linjerne følge efter hinanden i aldersorden, hver linje 
til dens fuldstændige afgang, uden noget fortrin for det 
ene køn fremfor det andet. Denne arvegang vilde dog 
have havt sine store misligheder, dels fordi den var så 
grundforskellig fra den i de tyske lande gældende agnatiske 
orden og altså næsten umuliggjorde erhvervelser dér, 
dels fordi en jævnlig regering af kvinder var vanskelig 
at forene med absolutismen i den af kongeloven påtænkte 

form; den vilde enten føre til en konstitution eller til 
despoti. 

Kong Fredrik 3. gav da også det mandlige køn store 
prærogativer. Først det allerede omtalte, at brødrene 
i hvert søskendehold har aldersfortrinnet for søstrene; 
alene det vilde under iøvrigt lige vilkår sikre mændene en 
stadig overvægt. Men dernæst bestemmer kongeloven, at 
alle kvinders arveret fuldstændig skal hvile, 
sålænge der findes mænd af mænd i de fra kongens 
sønner nedstigende linjer; sønnernes mandlige linjer ud- 
gør altså en fælles mandsstamme, således at den 
ældste broders kvindelinjer tilsidesættes for åen yngres 
mandslinjer. 

Det er en konsekvens af dette de mandlige linjers 
fortrin, at ved mandsstammens afgang den sidste linje 
lader kongedømmet gå over til nærmeste kvinde; den 
mand, med hvem hele fædreneslægten udslukkes, er som 
sin tids eneste mand af mand hele arvehusets fornemste 
medlem, den som efter lovens udtryk har førstefødsels- 
retten. Hans stilling svarer på en måde til « første 
erhverver« (Fredrik 3.); slægten, som begyndte med en 
enkelt mand, er i ham igen indskrænket til en enkelt. 

Som forhen eftervist, gælder det nu om at finde den 
kvinde, som selv eller i sin æt står tronen nærmest. 
Først kommer da sidste mands livsarvinger, de 
nedstigende linjer. Har kongen havt flere børn, da til- 
falder arven det ældste, d. v. s. den ældste søn, og da 
denne jo i så tilfælde må være død, siden faderen ellers 
ikke vilde have været den sidste mand, følger hans ældste 
datter. Dette tilfælde omtaler kongeloven udtrykkelig i 
art. 31. Selvfølgelig kan der dog tænkes endnu andre 
kombinationer, som imidlertid let vil kunne bringes ind 



16 A. D. Jørgensen. 254 

under de samme regler. Den afdøde søn kunde således 
muligvis have havt flere børn, deriblandt atter en søn, 
som havde efterladt døtre. Disse vilde da selvfølgelig 
atter gå forud for deres faders søstre. 

Endnu mere sammensat vilde forholdet blive, dersom 
den sidste mand efterlod afkom af to afdøde sønner, f. ex. 
døtre af den ældste og sønnedøtre af den anden. I så 
tilfælde vilde den ældstes døtre have fortrinnet, medens 
repræsentationsretten kun kunde give de sidste fortrinnet 
for deres faders søstre, men ikke for medlemmer af en 
ældre linje. 

Efterlader den sidste mand slet intet afkom, da går 
tronen til hans nærmeste agnata (32). Altså først 
til en søster (den ældste først), derpå ældste farbroders 
sønnedatter eller datter, derpå farsøster, derpå farfars 
broders nedstigende linje o. s. v. Det er klart, at alle 
arvehusets kvindelinjer nedstammer fra agnatæ, fra døtre 
af mandsstammens mænd; man vil kunne gå helt tilbage 
til første erhverver uden at støde på andre. Tilfældet, som 
det forelå ved mandsstammens faktiske afgang i året 1863, 
viser det i et exempel. Nærmeste agnata var i det øjeblik 
den sidste mands faster, prinsesse Charlotte af Hessen. 
Den næste var hans oldefader Fredrik 5.'s ældste søns 
(Kristian 7.'s) ældste sønnedatter, prinsesse Karoline; der- 
næst kom hendes søster Vilhelmine. Den fjerde var sidste 
mands oldefaders sønnedatter, Louise Avgusta af Avgu- 
stenborg; derpå hans egne tre døtre: Sofie Magdalene af 
Holsten-Gottorp (Sverig), Vilhelmine Karoline og Louise, 
begge formælede Hessen. Disse syv agnatæ var ved 
mandsstammens afgang enten selv i live eller repræsen- 
terede ved afkom ; alle de ældre linjer af sønnernes slægt 
var uddøde. Dertil kom så de to kvindelinjer, som ned- 

stammede fra første erhververs døtre. Ingen kvindelinje 
kunde efter sagens -natur nedstamme fra en cognata 1 ). 

Det tilfælde, som kongelovens art. 33 omtaler, at der 
ingen agnata af den sidste mand er til, medens dog søn- 
nernes efterslægt ikke er uddød, vilde ikke kunne være 
indtrådt ved den første mandsstammes afgang; men det 
kan indtræde på senere tidspunkter. Hvis man vilde gå 
ud fra, at kongelovens arvefølge var forbleven i kraft efter 
mandsstammens afgang, vilde der, fraregnet Fredrik 6.'s 
barnløse døtre, i tiden have været 5 kvindelinjer, eller 5 
slægter, nedstammende fra hin mandsstammes agnater, 
med arveret til tronen. Sæt da, at den første af dem 
havde tiltrådt kongedømmet, men efter kortere eller længere 
tid var uddød på mandsstammen. Den sidste mands 
agnatæ vilde da have fulgt ham i regeringen, indtil hele 
slægtens afgang. Sæt, at man således var kommen til 

den sidste mand eller kvinde af hele denne slægt og nu 
skulde gå tilbage til hovedstammen for at få en ny arve- 
berettiget slægt, den nemlig, hvis s tam m em oder var 
nærmeste agnata af den regerende, nu uddøende slægts s t a m - 
m em oder. Hun, stammemoderen til den nye slægt, vilde 
da være den sidste konges (eller dronnings) cognata, 
såvist nemlig som hun er en agnata af den oprinde- 
lige mand3stamme, til hvilken den regerende kvindestamme 
stod i kognatisk slægtskabsforhold. Og dette vilde senere 
gentage sig for hver gang et slægt skifte måtte foretages. 
Man vilde da få lovens fulde skala: «filia», — « agnata », 
— u cognata, nempe qvæ in fæmineis istis reperitur lineis, 
qvæ a nobis per filios nostros stemma deducunU. 

Derefter kommer så kong Fredrik 3.'s døtre og deres 
slægter på samme måde som de andre kvindelige linjer. 

Således bestemmes det altså, hvilken kvinde der ved 
mandsstammens afgang eller ved et fuldstændigt slægt- 
skifte skal arve trpnen. Spørgsmålet bliver nu, hvorledes 
der skal forholdes med arvefølgen efter hendes død, eller, 
hvad der er det samme, hvorledes den person af hendes 
dalevende slægt skal udfindes, som er rette ihændehaver 
af hendes arveret, dersom hun måske selv alt forlængst 
er afgået ved døden, når « raden kommer til hende«. 

I den henseende bestemmer kongeloven tydeligt og 
gentagne gange, at stammemoderens afkom skal 
ordnes i linjer efter hendes børns tal, og at disse 
følger efter hinanden, linje efter linje, i den 
orden, som én gang for alle er fastsat efter køn og alder. 
Art. 31: «.... den sidste konges .... døtre, først den 
ældste og hendes nedstigende linjer, en efter anden, linje 
efter linje, og blandt dem, som ere lige udi samme linje, 
altid kønnet først agtes og siden alderen, så at sønnen 

stedse går for datteren og siden den ældre foregår den 
yngre, hvilket altid skal tages i agt.» Ligeså 32. 33. 34. 
Til nærmere påvisning i det enkelte siger endvidere art. 
35: «den ældre datters datter i tusende led skal altid 
foregå den yngre datters søn og datter, og må ikke springes 
af linje i linje, men den anden linje bie efter den første, 
den tredje efter den anden, den fjerde efter den tredje, 
og så fremdeles.« Denne linjedeling efter børnenes tal 
fortsættes for kvindernes vedkommende uforandret i de 
følgende led, medens den derimod brydes, så snart en søn 
af arvehuset får flere sønner. I så tilfælde kommer han 
til for sin efterslægt at indtage samme stilling som første 
erhverver (Fredrik 3.) indtager til sin, idet sønnernes 
mandlige linjer tilsammen udgør en fælles mandsstamme, 
altså med mændenes fortrin for alle kvinder. Disse der- 
imod danner kvindelinjer med samme arvefølge, som er 
beskreven ved første slægt (art. 36). 

Der må på dette sted nøje lægges mærke til, at en 
sådan fælles mandsstamme ikke kan stiftes af stamme- 
moderen, men først af hendes (eller en senere kvindes) 
søn. Kongelovens ord er i den henseende fuldstændig 

klare: (35) .... «og må ikke springes af linje i linje ; 

(36) men dersom arvesukcessionen udi regeringen kom- 
mer til en datters søn og han lader mandlige arvinger 
efter sig, da skal med de af hannem nedstigende mandlige 
linjer alting forholdes, som vi om de af os nedstigende 
mandlige linjer forordnet haver » Har altså en suk- 
cederende kvinde flere sønner, da danner hver af dem en 
selvstændig linje, der må være uddød i begge køn, før 
den næste kan komme til arv. 

Grunden hertil er ikke vanskelig at udfinde. Det 
vilde have været et grovt brud på hele tankegangen i den 

nye arvefølge, om det skulde tillades en udenfor arvehuset 
stående mand at give en ny kongeslægt navn og våben, 
og dette vilde jo ske, dersom en kvinde gennem flere 
sønner kunde grundlægge et nyt arvehus. Det vilde da i 
virkeligheden ikke være hende, den danske prinsesse, men 
hendes ægtefælle, den fremmede prins, som vilde komme 
til at stå som « første erhverver » af den danske trone for 
en fremmed slægt. Hvad der siges i den følgende artikel 
(37): «det er døtrene og døtrenes børn og børnebørn i 
evindelig rad, som arvesukcessionen udi regeringen skal 
tilhøre, og ikke døtrenes mænd«, — det må også gælde 
ethvert andet forhold til kongedømmet og arvehuset. Først 
den af en dansk prinsesse fødte mand kan blive stifter af 
en ny mandsstamme. 

Men endnu mere; det er ikke engang givet, at hin 
prinsesses sønner havde samme fader. Kongeloven er 
absolut ligegyldig for den af ægtefællerne, som ikke står 
i arvetallet; den kræver kun lovligt ægteskab. Har en 
konge flere børnekuld, da går de yngre sønner af et senere 
ægteskab selvfølgelig foran døtrene af et tidligere på selv- 
samme måde som ellers. Det samme er tilfældet for 
arvehusets kvinder; men herved kan det forhold indtræde, 
at hendes arveberettigede sønner tilhører to eller flere 
forskellige slægter. Alene af denne grund vilde det være 
genealogisk umuligt at danne en fælles mandsstamme af 
disse efterkommere. Man vil altså f. ex. have følgende: 

N. 

! 

Mand. Mand. 

I 



Kvinde 

I 
Mand. 

I 



Mand. Mand. 



Mand. Mand. 



J 

Antages N. her at være en mand, da vil ved hans 
ældste sans død den yngre og hans slægt følge, forudsat 
at en af dens mænd overlever ham; den ældstes datter 
med hendes børn vil blive forbigået. Er N. derimod en 
kvinde, da vil hendes ældste søn efterfølges af sin datter 
og hendes slægt, som i det givne tilfælde atter vil danne 
en mandsstamme. Dør den ældste søn fer sin moder, vil 
hans datter indtage hans plads i arvetallet. 

Arvefølgen i sin helhed bevæger sig altså, når 
man vil se ud over store tidsrum, i to hovedretninger, ud- 
gående skiftevis fra en stammefader og en stammemoder. 
Fra stammefaderen kommer først en mandsstamme, 
som udtommes linje efter linje til sidste mand. Der er da en 
række kvindelinjer tilbage, udgående fra mandsstammens 
døtre, lige op til stammefaderens egne døtre. Af disse 
arver først den sidste mands nærmeste pårørende, først i ned- 
stigende, derpå i sideløbende linje. Fra denne kvinde som 
stammemoder udgår der da et antal indbyrdes uaf- 
hængige linjer, af hvilke hver følgende først træder til arven 
efter den foregåendes fuldstændige afgang. Så snart imid- 
lertid arven tilfalder en mand — og mændene går i hvert 
slægtled foran kvinderne — og denne efterlader sig mand- 
lige linjer , ophører den fra stammemoderen udgående 
arvegang, idet denne søn bliver stammefader til en ny 
slægt efter de samme regler som den oprindelige « første 
erhverver«. 

Dersom nu en sådan ny stamme bliver talrig, så vil 
i virkeligheden alle sidelinjer og ældre kvindelinjer tabe 
enhver rimelig udsigt til arvefølgen og denne gå frem til 
altid ny slægter; men dersom den kun blomstrer i få 
slægtled og i enkelte linjer, vil ved dens afgang arvetallet 

atter vende tilbage til den ældre hovedstamme og dens 
forgreninger, linje efter linje. 



Kongelovens arvebestemmelser gør strax ved den første 
gennemlæsning et indtryk af forsynlighed og vederhæftig- 
hed, som udelukker enhver mistanke mod deres tilstræk- 
kelighed eller tydelighed. Samme tanke gentages så ofte 
og så indtrængende, at man uvilkårlig beroliges med hensyn 
til den fremtid, der skal sikres ved disse lovregler. Og 
således har loven kunnet glæde sig ved et grundfæstet 
renommé gennem lange tider, som et mønster på en ud- 
tømmende arvelov. 

Efter hvad der i det foregående er fremsat, er denne 
ros tilvisse vel begrundet; men det udelukker ikke, at 
væsenlige tvivlsmål har været rejste imod den. Hvad der 
således er fremkommen af misforståelser og mistydninger, 
samler sig dog alt om det ene punkt, hvorvidt loven taler 
om de til enhver tid levende medlemmer af kongehuset 
eller den går ud fra en ubetinget gennemført repræsen- 
tationsret. I den henseende er misforståelserne lige så 
gamle som oflfenlighedens kendskab til loven. 

N. P. Sibbern oversætter (1716) kongelovens art. 32 
således: «sollte er (der letzte kOnig) aber keine lebendige 
Princeszinnen nachlassen, so soli diejenige Pr. von Geblute 
etc.», eller på latin: »qvodsinec filias relinqvat superstites, 
ea princeps sangvinis etc.». Her har den danske text: 
« lader han da heller ingen døtre efter sig», koncepten: 
«nulla relicta filia« — . Det indskudte ord <• lebendig », 
« superstites » , indeholder her den hele misforståelse, der 
senere sættes i system. At art. 33 hos Sibbern som det 
næste led i arvefølgen sætter «proxima agnata« , medens 

Schumacher har det modsatte: «non existente agnata, cog- 
nata proxima succedito», viser at hele anlæget her er 
misforstået. 

Det såkaldte Sverdrupske grundlovsudkast hviler på 
den samme misforståelse. «Har den sidste konge, hedder 
det her, ingen beslægtede af mandkan på sværdsiden, da 
arver hans egen datter tronen. Har han ingen datter, da 
arver agnaternes døtre. Ere ingen sådanne til, da arver 
kognaternes sønner og tilsidst kognaternes døtre« *). Her 
forstås der åbenbart det samme ved « agnaternes døtre » 
og « kognater«; thi ellers vilde der slet ingen plads blive 
til de første kognater i almindelig forstand (de kvindelige 
agnaters børe). Eoncipisten har da tænkt sig det som 
Sibbern: først kommer en agnata, hvis en sådan er til; 
hvis ikke, en cognatns; er heller ikke nogen sådan til, 
en cognata. 

Det er dog først Scheele, som har forsøgt nærmere 
at eftervise berettigelsen af en sådan eller lignende opfat- 
telse. Hans tankegang er følgende. 

Man misforstår kongeloven, når man går ud fra, at 
den kun kender modsætningen mellem agnater og kognater 
helt i almindelighed, således at det første kun indbefatter 
sværdsiden, mand af mand, det andet kvinderne og deres 
afkom ; den skelner tværtimod tydeligt nok mellem agnati, 
agnatæ og kognater (af begge køn). Således strax i art. 
27: « imedens mand af mand (agnatus) er tilovers, skal 
hverken kvinde af mand (agnata), ej heller mand eller 
kvinde af kvinde (kognater) kaldes, og aldeles ingen af 
mødrenestammen kronen arve, sålænge på fædrenestammen 
nogen livsarving findes, så at endog kvinde af mand 

(agnata) skal gange for mand af kvinde (cognatus)». 
Endvidere i art. 36: « kortelig, mand af mand går først 
for kvinde af mand, og siden kvinde af mand går for 
mand og kvinde af kvinde*. — Meningen heraf er, efter 
Scheele, at først skal alle levende agnati have et ubetinget 
fortrin for alle kvinder og kvinders afkom , derpå den 
nærmeste levende agnata på samme måde for alle kognater. 

Dette fandt han yderligere bestyrket i 32 — 33 , der 
efter hans opfattelse ligeledes skelnede mellem agnater og 
kognater og udtrykkelig anviste de sidste en plads efter 
den næste agnata («den prinsesse af blodet, som ham på 
fædrenestammen hører næst til»). 

Scheele slutter sin bevisførelse med at henpege på det 
harmoniske i kongelovens anlæg, når hans opfattelse læg- 
ges til grund ; de enkelte artiklers indhold bliver da 
følgende : 

27 — 28, almindelige regler, 
29—30, agnati, 
31—32, agnatæ, 
33 — 37, cognati og cognatæ, 
38, posthumi. 
Imod Dr. Tabor, som holdt på kongelovens ubetingede 
repræsentationsret, bemærkede han, at denne ingensteds 
var udtalt, men at tværtimod den omstændighed, at den 
var påberåbt ved mandsstammen , måtte tale mod dens 
gyldighed i almindelighed. 

Det vil, efter hvad der foran er udviklet, ikke være 
vanskeligt af selve kongelovens ordlyd at tilbagevise Scheeles 
fortolkninger. 

Der er først den ulempe ved dem, at de to forment- 
lige beviser ikke viser det samme. Efter art. 27 og 36 
skulde agnata altid gå forud for kognaterne, men efter 32 

skulde nærmeste agnata følge den barnløse konge, og 
derefter hendes slægt, altså med forbigåelse af muligvis 
endnu levende andre agnatæ. Til dette sidste holdt Scheele 
sig, idet han gjorde gældende, at dersom Charlotte af 
Hessen overlevede Fredrik 7., vilde hun og hendes slægt 
erhverve tronen, altså med udelukkelse af Fredrik 6.'s 
døtre, selv om disse overlevede hende; medens de derimod 
måtte foretrækkes for Charlottes børn, dersom hun ikke 
selv oplevede mandsstammens afgang. At det var en stor 
mislighed ved fortolkningen af art. 27, at den således dog 
kun fik relativ gyldighed, er en selvfølge, og det så meget 
mere, som det var dens formentlige bestemmelse, at alle 
agnatæ skulde foretrækkes for kognaterne, der lettest kunde 
modtage en rationel begrundelse. 

Det forholder sig nemlig neppe således, som professor 
Larsen har påstået, at præsumptionen ubetinget er imod 
de kvindelige agnaters fortrinsret. «Den grund, siger han, 
ifølge hvilken man, med udelukkelse af kognater og kvinde- 
lige agnater i de nærmere linjer, kalder de mandlige 
agnater i de fjernere linjer til tronen, kan aldeles ikke 
komme i betragtning til fordel for de kvindelige agnater 
i modsætning til kognaterne, eftersom det jo er afgjort, 
at kronen ikke ved de kvindelige agnater kan bevares for 
mandsstammen, da kvindelige agnater kun ville skabe 
kognatiske linjer. » 

Man savner her en nærmere angivelse af lovgiverens 
formentlige grund til at ville bevare mandsstammen frem- 
for kvindelinjerne. Den kan enten have været politisk 
eller personlig; rimeligvis var den begge dele. Politisk var 
det, som foran fremhævet, en fordel at have den agnatiske 
arvefølge, da den var gældende i kronens tyske lande 
(1665 ligeledes i Sønderjylland), altså vilde sikre deres 

forbindelse med kongerigerne ; personligt måtte første 
erhverver sætte pris på at bevare sin egen (fædrene-)slægt 
og sit våben så længe som muligt i den værdighed, han 
havde erhvervet. Men begge disse grunde kunde til en 
vis grad gøres gældende også for agnatæ. Den offenlige 
ret i Tyskland var ikke fremmed for den tanke at stede 
agnata til arv i len eller fideikommis, medens den ude- 
lukker kognaterne, og ingen kunde jo vide, om ikke 
Fredrik 3.'s mandsstamme kunde blive den længstlevende i 
huset Oldenborg og således engang i tiden komme til at 
sidde inde med hele dets arv. Det kunde da muligvis få 
betydning, om en agnata besteg tronen efter dens afgang, 
eller om man strax kom til kognaterne. Også personligt 
kunde det tænkes, at lovgiveren vilde lægge vægt herpå. 
Det forhold, at kongedøtre af hans slægt, fødte prinsesser 
af Danmark, kunde blive undersåtter under en konge af 
fremmed oprindelse, måske af en ubetydelig slægt og 
ukendt med rigernes forhold, for ikke at sige fjendlig 
sindet (Fredrik 3.'s døtre blev kort efter lovede til Got- 
torp og Sverig), kunde nok have noget afskrækkende for 
den mand, i hvis hånd det lå efter eget tykke at ordne 
den fremtidige arvefølge. Han kunde da foretrække at 
bestemme, at ingen kognat kunde komme på tronen, så 
længe en kvinde af hans egen slægt endnu var i live. 
Det vilde kaste en forøget glans over ham som første 
erhverver af arveretten, om hans kongeskjold først kunde 
brydes over den sidste, være sig mand eller kvinde, som 
var født med dets mærke. 

Anvendelsen af dette ræsonnement vanskeliggøres dog 
betydelig ved den indbyrdes modstrid mellem de to grader 
i agnatæ's fortrin. Lettest vilde det i hvert tilfælde falde, 
dersom alle agnatæ skulde gå forud for kognaterne, således 

som også art. 27 efter Scheeles opfattelse udsiger, medens 
det idetmindste fra lovgiverens personlige standpunkt vilde 
tabe sin vægt under den modsatte forudsætning. — Men 
vi fritages heldigvis for det hele dilemma, idet begge de 
formentlige beviser for de kvindelige agnaters fortrin viser 
sig at være illusoriske. 

Hvad der siges i art. 27 (og 36) , er nemlig ikke , at 
agnatæ skal foretrækkes for kognater, men at de fra 
Fredrik 3.'s sønner nedstigende kvindelinjer skal gå forud 
for hans døtre og deres linjer. Hele bestemmelsen lyder 
nemlig på latin: «usqve adeo marium progenies fæmiarum 
stemmata excludit, ut etiam fæminæ ex. maribus præcedant 
mares ex fæminis», hvad der på dansk er gengivet ved: 
« aldeles ingen af mødrenestammen (skal) kronen arve, så 
længe på fædrenestammen nogen livsarving findes, så at 
endog kvinde af mand skal gange for mand af kvinde ». 
I den senere extrakt er hele denne passus udeladt, da den 
i virkeligheden gentages i den følgende artikel i mere 
bestemte udtryk; havde den havt selvstændig betydning, 
måtte den selvfølgelig her have været medtagen. 

Det må nu vistnok indrømmes, at den danske lovtext 
på dette sted bruger svævende udtryk, eller rettere sagt 
udtryk, som ikke er nåede til at få almindelig borgerret i 
sproget; lovgiveren burde have talt latin eller have for- 
klaret sig nærmere på dansk. Imidlertid er meningen 
klar nok og den er også korrekt udtrykt. Mødrenestam- 
men betyder den del af arvehuset, som nedstiger fra første 
erhverver gennem en stammemoder, fædrenestammen den, 
hvis stammefader var hans søn; de to udtryk svarer altså 
til det latinske : fæminarum stemmata og marium progenies. 
Udtykket »kvinde af mand skal gange for mand af kvinde«, 
sigter da også til de bestemte steder i slægtregistret, hvor 

slægt udskiller sig fra slægt, og skal ikke anvendes på 
hvert enkelt tilfælde. « Kvinde af mand« er (ligesom det 
latinske foeminæ ex maribus) overgangen fra mandsstam- 
men (sønnenjes stammer) til kvindestammerne, medens 
omvendt «mand af kvinde« er de mandsstammer, som har 
deres oprindelse fra kongens egne døtre. Der ligger i den 
hele udtalelse intet om agnata's fortrin for cognatus. 

Endnu tydeligere ses det af art. 36, hvor samme 
tanke gentages. Her skal uimodsigeligt ikke gives arve- 
regler, men kun gentages, at første erhververs æt falder 
i tre grupper: mand af mand, kvinde af mand, og mand 
og kvinde af kvinde. («Korteligen: mand af mand går 
først for kvinde af mand, og siden kvinde af mand går 
for mand og kvinde af kvinde.«) 

Men falder dette bevis for agnata's fortrin således 
bort, så vilde, dersom det andet skulde vise sig mere 
holdbart, sagen forholdsvis stille sig gunstigere for Scheeles 
opfattelse; thi den vilde derved frigøres for det dilemma, 
der var den medfødt. Men heller ikke art. 32 udsiger i 
virkeligheden, hvad Scheele formodede. Forudsætningen for 
hans fortolkning var nemlig, at 32 gav arveregler for 
agnata, 33 derimod for kognaterne, men som vi har set, 
nævner 33 kun cognata (f rænke og slægt). Der er altså 
ikke nogen modsætning, men en parallelisme ; loven nævner 
en række kvinder som arvinger (filia ultimi possessoris, 
agnata, cognata, filia nostra) i en vis rækkefølge, men 
viser derved tilstrækkelig, at den ikke vil udpege den 
enkelte arving blandt de nulevende, men den stamme- 
moder, blandt hvis linjer arvingen skal søges. Dermed 
falder hele Scheeles opfattelse bort som uholdbar. 

Idet det imidlertid mislykkedes for professor Larsen at 
samle et fyldestgørende bevis mod denne indvending imod den 

gængse opfattelse af kongeloven, fremgik der af hans 
undersøgelse nærmest en fuldstændig konfusion af spørgs- 
målet. At sandsynligheden, alt vel overvejet, var imod 
Scheele, fremgik tydeligt nok af hans deduktion; men 
denne havde dog så mange svage punkter og havde i så 
høj grad svækket tilliden til kongelovens tydelighed, at 
man nødvendigvis måtte ende med at erklære spørgsmålet 
for uløseligt efter hans præmisser. Vi skal nu i det 
enkelte følge ham på hans vej i forsvaret for sin an- 
skuelse, den samme, som i det foregående er eftervist 
som den utvivlsomt rigtige. 

Imod de kvindelige agnaters arveret taler da først 
den bestemmelse i art. 28, at efter mandsstammens afgang 
først de fra sønnerne og derefter de fra døtrene ned- 
stigende kvindelige linjer arver kronen, linje efter linje. 
Dette udtryk synes at udelukke et spring til en fjernere 
linje, fordi en nærmere ikke har sin stammemoder i live *). 
Vistnok forholder dette sig således, men noget egen- 
ligt bevis indeholder det dog ikke. Det er notorisk, at 
mændene bryder linjernes orden, således som disse ellers 
skulde følge, og hvis der i det foregående var givet 
en almindelig bestemmelse om agnatæ's fortrin, således 
som Scheele forudsætter, vilde dette forbehold meget vel 
her kunne være taget; det er jo netop linjernes følge- 
orden, som i det følgende nærmere præciseres, og også 
her finder Scheele sin tanke stadfæstet i de brugte udtryk. 
Som anden grund anfører prof. Larsen, at art. 31 
efter den mandlige slægt kalder den sidste konges sønners 
døtre og deres linjer, om nogen findes, hvis ikke, da 
hans egne døtre, først den ældste og hendes nedstigende 

linjer, siden de andre og deres nedstigende linjer o. s. v. : 
(•Her kaldes altså ikke blot døtrene, men også de af dem 
stiftede linjer, til sukcession i den orden, som repræsen- 
tationsretten giver linjerne, og denne følgeorden er ud- 
trykkeligen ikkun gjort afhængig deraf, at den mandlige 
slægt af sværdsiden er uddød, og ikke tillige deraf, at der 
ingen kvindelig agnat existerer.« 

Også dette forholder sig ganske rigtigt, men det be- 
viser heller intet. At de nævnte døtres linjer har repræ- 
sentationsret , bestrides jo netop og kan altså ikke forud- 
sættes. Den næste artikel begynder: « lader han da heller 
ingen døtre efter sig», hvad der jo nærmest tyder på, at 
hun ved hans død skal være i live for at udelukke «den 
næste prinsesse af blodet ». 

Af større vægt er Larsens tredje grund, den nemlig, 
at efter art. 34 sønnernes hele slægt skal være uddød, før 
kong Fredrik 3.'s egne døtre kan komme til arven, skønt 
de dog selv uimodsigeligt er agnatæ. Hvis altså nogen 
af disse døtre havde overlevet ikke blot deres brødre', men 
også disses eventuelle døtre, medens der ingen sønner var, 
så vilde 32 komme i modstrid med 34, idet efter den 
sidste hine døtres børn skulde gå forud for deres bedste- 
faders søstre, medens 32 vilde give disse fortrinet som 
agnatæ. 

Fejlen ved dette bevis er den, at det går ud fra, 
hvad Larsens hele behandling af loven grundig har rystet: 
tilliden til dens gennemskuelige klarhed og følgerigtighed. 
En modsigelse som den påpegede må selvfølgelig ikke 
kunne indsnige sig i et nøje og modent gennemtænkt lov- 
arbejde; men indeholdes der virkelig så store unøjagtig- 
heder i kongeloven, som Larsen tror at finde, så falder 
ethvert bevis fra en mulig modsigelse som denne bort af 

sig selv; thi at Fredrik 3. ikke gik ud fra eller vilde gå 
ud fra, at hans døtre skulde overleve hele hans mands- 
stamme og dens døtre, er klart nok. En sådan mod- 
sigelse vilde i alle tilfælde henhare til de let tilgivelige 
forsyndelser mod theoretisk nøjagtighed. 

Det må således formentlig indrømmes, at disse tre 
beviser nærmest kun er sandsynlighedsbe viser for den 
ældre af Schlegel hævdede opfattelse. Det må komme til 
at bero på den vægt, med hvilken Scheeles argumenter 
tilbagevises, i hvor vidt Larsen skal kunne hævde denne 
opfattelses berettigelse. 

Med føje gør han da først opmærksom på den mod- 
sigelse, Scheele gør sig skyldig i ved ud af art. 27 at be- 
vise alle kvindelige agnaters forret, og af 32 kun den 
nærmestes blandt dem, som er i live. Men han tager 
fejl, når han kalder det en « hovederindring », der kun 
trænger til nærmere støtte i bemærkninger mod de enkelte 
beviser. Er nemlig modsigelsen i de to bestemmelser 
uløselig, da ligger det dog foreløbig nærmere at antage, at 
den ene er fejlagtig og den anden rigtig, end at de begge 
skulde være fejlagtige. Borttager man altså det logiske 
grundlag for den ene uden at kunne rokke den anden, har 
man i virkeligheden bidraget væsenlig til at støtte denne 
ved at berøve den en farlig medbejler. 

Larsen vender sig først imod art. 27 og Scheeles for- 
ståelse af udtrykket: « kvinde af mand går for mand af 
kvinde«. Han fremsætter her den formentlig ene rigtige 
forklaring, men han gør det på en sådan måde, at der 
derved afstedkommes uoverstigelige vanskeligheder på andre 
punkter. «« Fædrenestammen* og «mødrenestammen», siger 
han, som forekommer i slutningen af art. 27, betyder 
ingenlunde det samme som agnater og kognater; men 

fædrenestammen er de fra Fredrik 3.'s sønner og madrene- 
stammen de fra hans døtre nedstigende linjer.« Anden- 
steds går han nærmere ind herpå. «Foreløbigen må 
kongelovens særegne sprogbrug nøje mærkes. Således be- 
tegne udtrykkene fædrenestamme o. s. v. Endog »sværd- 
siden«, hvorved man ellers altid plejer at betegne de mand- 
lige agnaters linje, synes at være taget i en lignende 
omfattende betydning som fædrenestammen; jfr. art. 28, 
31 og 36 1 ).« 

Denne beskyldning mod Peder Schumachers danske 
lovtext træffer langt ud over målet. Hvad for det første 
«sværdsiden» angår, da bruges det overalt i den almindelig 
vedtagne betydning, ligesom det på de angivne steder 
gengiver det latinske mares ex maribus. Ved fædrene- 
stammen er der den mærkelighed, at det ikke har sit 
tilsvarende på latin, det indskydes på dansk til nærmere 
betegnelse. Klarest fremtræder det i artikel 32, hvor det 
latinske agnata gengives ved « prinsesse af blodet, som 
ham på fædrenestammen hører næst til». Her ligger op- 
rindelsen klart for; den sidste konge og den kvinde, som 
kaldes, skal høre hinanden til på fædrenestammen, 
de skal med andre ord være af samme fædrenestamme, 
d. e. agnater. 

I 28 siges da videre, at når regeringen engang til- 
falder kvindekjønnet, «da træde først frem de af os på 
fædrenestammen ved sønnerne nedstigende kvindelinjer, og 
derefter omsider de, som af os på mødrenestammen ved 
døtrene nedstige«. Latinen har her kun per filios og per 
filias, så stammerne er kun tilføjede til yderligere tydelig- 
gørelse. Tanken er da også aldeles den samme som i 



l ) Anf. st. s. 33, 26 fl. 



271 Kongelovens arvefølge. 33 

det forrige tilfælde: «de l^vindelinjer, som (d. e. hvis 
stammemødre) har deres fædreneslægt i kongehuset », som 
er kongernes agnatæ, og de kvindelin jer, som gennem 
deres mødreneslægt hører til huset. Selvfølgelig er der 
herved set bort fra, at strængt taget lovgiverens døtre 
står i samme slægtskabsforhold som alle senere konge- 
døtre; loven vil have et skelnemærke imellem dem og 
lader derfor « stammen » praktisk taget først begynde ved 
børnene, « første erhververs« sønner og døtre. Men på 
selv samme måde må det da forklares, at koncipisten i 
art. 27 har udvidet betegnelsen « fædrenestammen » til disse 
kvindelinjers fjerneste efterslægt; det er en konsekvens, 
som ikke er vanskelig at forstå fra lovgiverens standpunkt, 
ved den hele slægts udspring. Noget ganske andet vilde 
det være, om man vilde tage dette som ordets egenlige 
betydning, der kan overføres på dets forekomst andre 
steder, så det altså overalt skulde betyde henholdsvis søn- 
nernes og døtrenes efterkommere. Dette vilde jo helt 
stride mod ordenes dannelse og almindelige betydning: 
«fædrenestamme» peger tilbage til oprindelsen, ikke fremad 
til efterslægten. 

Medens denne mistydning af ordets mening, som vi 
snart vil få at se, har sine meget mislige følger, er det 
af mindre betydning, at Larsen giver en højst uklar ud- 
tydning af de sidste ord i art. 27 : « Det er blot som en 
konsekvens heraf tilføjet, siger han, at « endog kvinde af 
mand skal gange for mand af kvinde », og disse udtryk 
synes således kun at skulle tilkendegive, at den kvinde, 
som hører til Fredrik 3. 1 s sønnelinje, eller den hele 
kvindelinje, som er stiftet af mand, skal foretrækkes for 
de mandlige kognater i de linjer, som er stiftede af 
kvinde eller kong Fredrik 3.'s døtre. Vistnok er dette 

uheldigt affattet, da disse uctøryk her er tagne i en anden 
bemærkelse end den almindelige, hvori de forekommer få 
linjer foran, men de øvrige tydelige hovedbestemmelser i 
loven synes dog ikke derved at barde knnne rokkes 1 ). » 

Det er åbenbart, at forfatteren heller ikke her har 
sagt efter talemådens naturlige oprindelse, men holder sig 
til den barokke modsætning mellem betydning i alminde- 
lighed og på dette sted. Kongeloven har ikke selv for- 
skyldt dette, thi den bruger den ene gang efter den anden 
ordet «mand» og « kvinde » særlig om de personer, som 
stifter linjer, og i denne betydning må det tages her. 
u Kvinde af mand» er da ikke enhver senere kvinde af 
mandstammens afkom eller alle disse kvinder tilsammen, 
men det er en kvinde (og hendes linje), som nedstammer 
fra sværdsiden, medens «mand af kvinde« er en mand (og 
hans linje) af Fredrik 3.'s døtres slægt. Denne mangel på 
skarphed i opfattelsen af det sproglige fremhæves her kun, 
fordi den får så megen betydning i det før fremhævede 
tilfælde. 

Må det imidlertid siges, at professor Larsen, til trods 
for manglerne ved hans grundes overbevisende forståelighed, 
har godtgjort, at kongeloven ikke i art. 27 forbeholder 
agnatæ et ubetinget fortrin for kognaterne, så fremtræder 
Scheeles påstand på, at det efter art. 32 er forbeholdt den 
nærmeste levende agnata, med des større vægt, be- 
friet for modsigelsen i art. 27. Og her lider da også i 
virkeligheden Larsens bevisførelse et fuldstændigt skibbrud. 

Han begynder med selv at anføre, hvad der taler for 
Scheeles påstand. «Art. 32 kalder, hedder det, når den 
sidste konge ingen døtre efterlader sig, den prinsesse 

af blodet til arv, som på fædrenestammen harer 
kongen næst til, uden at omtale døtres afkom, og 
først derefter nævner art. 33 de fra Fredrik 3.'s sønner 
nedstigende kvindelinjer, hvoraf altså meningen kunde 
siges at måtte være, at når mandsstammen var uddød, 
skulde først kaldes den sidste konges sønnedatter og døtre, 
art. 31, dernæst i mangel af så nær beslægtede agnater 
den derefter nærmeste kvindelige agnat, art. 32, og 
endelig, når ingen kvindelige agnater existerede, de til 
Fredrik 3.'s sønners linjer henhørende kognater, art. 33. 
Denne sidste artikel synes derhos ved en modsat fortolk- 
ning både at blive overflødig og urigtig; overflødig, fordi 
alle de personer, som hører under dens bud, allerede også 
er indbefattede under de kvindelige agnaters linjer eller 
afkom, som nævnes i de tvende foregående artikler, og 
art. 33 vilde altså for så vidt ikke bestemme andet eller 
mere end disse artikler, hvis disse allerede uden nogen 
indskrænkning havde kaldet slige kognater til arv; og 
urigtig, fordi de personer, som artiklen nævner, da ikke 
skulde arve dernæst, d. e. efter de i de foregående 
artikler nævnte personer, men mellem disse og fremfor 
disse efter det fortrin, som kunde tilkomme den linje, 
hvortil de hørte; således skulde f. ex. den sidste konge- 
søns dattersøn eller datterdatter, som indbefattes under 
art. 33, da ikke arve næst efter kongens døttre og andre 
kvindelige agnater, men fremfor disse som deres morfaders 
repræsentanter.') 

Herimod bemærker nu Larsen selv følgende: «Hvad 
art. 32 angår, da kan det for det første meget vel antages, 
at der ved « døtre » er ment ikke blot disse selv, men som 
noget, der forstod sig af sig selv efter den foregående 
artikel, også deres linjer eller afkom. Når man dernæst 

vil have, at « prinsesse af blodet, som ham på fædrene- 
stammen hører næst til«, skal betyde den efter kongens 
datter nærmeste kvindelige agnat, da stemmer dette ikke 
med kongelovens øvrige eller artiklens egen sprogbrug. 
Denne betydning ligger nemlig hverken i udtrykkene «pr. 
af blodet », som artiklen selv viser, da den forudsætter, 
at der også kan gives pr. af blodet på mødrenestammen; 
og ej heller i det tilføjede «på fædrenestammen », der 
kun betyder Fredrik 3.'s sønners descendenter, både agna- 
ter og kognater. Og endelig vil art. 33, selv når den for- 
stås på den (foran) fremstillede måde, dog indeholde en 
åbenbar urigtighed, idet den kun kalder en kvindesperson 
som arveberettiget, uagtet der i det forudsatte tilfælde 
meget vel kan existere en mandsperson, som er nærmere, 
thi også mellem flere kognater, der er søskende, skal 
broder altid foretrækkes for søster. Hvis f. ex. ved den 
nuværende mandsstammes ophør også de kvindelige agnater 
vare uddøde, vilde, uden alt spørgsmål prinsesse Charlottes 
ældste datter være den næste frænke og slægt, som be- 
tegnes i art. 33; men det er efter andre tydelige tilkende- 
givelser i kongeloven (28, 30, 34) aldeles utvivlsomt, at 
prinsesse Charlottes søn dog i så fald skulde foretrækkes 
for enhver af døtrene. — Det synes således at måtte 
erkendes, at kongelovens koncipist ved at ville exempelvis 
udvikle anvendelsen af de almindelige regler, er faret 
noget vild ved affattelsen af art. 32 og 33, og disse artikler 
er vistnok ingenlunde af den beskaffenhed, at de kan om- 
støde de klare bestemmelser, som loven på de andre steder 
har fremsat 1 ).« 

Det synes mærkeligt, at den tanke ikke er falden 



2 ) Anf. st. s. 31, 83 fl. 



275 Kongelovens arvefølge. 37 

prof. Larsen ind, at han her har ophobet en sådan række 
modsigelser, tildels meningsløsheder, at præsumptionen ab- 
solut må blive for, at det er ham, der misforstår, ikke 
Griffenfeld, der forvrøvler sig. Larsen går ud fra, at 
art. 32 og 33 omhandler de selvsamme personer, nemlig 
kvinderne af sønnernes stammer; 32 er ikke indskrænket 
til agnatæ, 33 gælder også prinsesse Charlottes døtre, ja 
den sidste konges descendenter. 

Under denne forudsætning falder loven altså pludselig 
ud fra sin skarpsindige gang gennem de kommende tiders 
muligheder for at gentage en enkelt artikels indhold med 
andre ord og at udtale, at dette skal indtræde efter det 
foregående (det samme)! Det kan man vel næppe kalde 
«at fare noget vild ved affattelsen«, det er at forudsætte 
en meningsløshed. 

Dernæst falder prof. L. pludselig selv ned til det 
af ham så stærkt bestridte standpunkt, at loven giver sig 
af med at udpege individer istedenfor linjer. Ud fra denne 
forudsætning vender han sig endog polemisk imod loven 
og bebrejder den, at den glemmer, at der længere ude i 
slægten også kan være mænd og at disse burde været 
nævnte. Konsekvent måtte han jo ievrigt kræve det samme 
i art. 32, når dens omfang skal være den samme. Selv- 
følgelig kræver han dog ikke dette, da han meget vel indser, 
at de to artikler fornuftigvis må betegne forskellige kredse 
af arvinger, om ikke for andet, så for det « dernæst », som 
forbinder dem; men han mistvivler om at kunne finde det 
afgørende i modsætningen og mener da, at det er konci- 
pisten, som er skyld deri. 

En noget ædrueligere kritik vilde her have kunnet 
retlede ham, selv om det selvfølgelig er langt lettere nu 
at se sammenhængen med den latinske text for øje. Først 

burde han da ikke have ladet sig vildlede af ordet 
«fædrenestamme» og have lukket ejet for, at der ved 
dette udtryk i art. 32 nødvendigvis må tænkes på agnata, 
således som Scheele rigtig havde forstået det. Dernæst 
burde han ikke have forargedes over ordet «frænke» som 
en unøjagtighed eller forglemmelse, men, da han engang 
var bleven opmærksom på denne ejendommelighed (den 
var undgået ham i hans forelæsninger før 1848 og heller 
ikke bemærket af Scheele), burde han have set, at dette 
rummelige ord her blev et nødvendigt mellemled mellem 
sidste konges agnata og første erhververs datter. Hele 
artiklens ordlyd viser, at det forholder sig således. Han 
vilde da ikke have behøvet at opgive sin opfattelse af 
repræsentationsretten eller sin tro på lovgiverens evne til 
at kunne holde de simpleste ting ude fra hinanden. 

Der er vistnok god grund til at anse det for et held, 
at de to modsatte fortolkninger af kongelovens arveregler 
ikke til sin tid kom offenlig frem, så striden mellem dem 
skulde have været udkæmpet med så lidet fyldestgørende 
våben. 



Som der fortælles, at Peder Schumacher først vandt 
kongens yndest ved at skrive et nyt udkast til et diplo- 
matisk aktstykke, således kan der ingen tvivl være om, 
at han jo i høj grad befæstede sig i denne yndøst ved sit 
nye udkast til en kongelov. Sammenlignet med det ældre x ), 
som dog uden tvivl var frugten af de mest erfarne råd- 
giveres samarbejde, betegner det et overordenligt frem- 
skridt. Tanken i det, lovgiverens ønske med hensyn til 
arvefølgens ordning, er den samme, men hvad der i Schu- 

machers udkast er klart gennemtænkt og anordnet i sine 
mindste enkeltheder, det er i* det tidligere kun last skit- 
seret. Mange tvivlsmål måtte kunne rejses imod disse 
regler, ja de vilde endog på næsten de fleste afgørende 
punkter kunne drages til forskellige sider. Således be- 
stemmes det, at efter mandsstammens afgang den kvinde 
skal være dronning, som er den sidst afdøde mand nær- 
mest «i blod og efter denne lovs bestemmelse«. Skal nu 
her sønnedatteren eller datteren gå forud? For mands- 
stammens vedkommende hævdes repræsentationsretten, men 
vil den her kunne gøres gældende? Schumacher afgør 
spørgsmålet, der måske slet ikke er faldet den tidligere 
koncipist ind, ved en udtrykkelig fremhævelse af sønne- 
datteren. * 

Der bestemmes derpå tydeligt, at mellem søstre 
alderen gør udslaget, ikke blot for dem, men også for 
deres børn, så den yngre søsters søn skal stå tilbage for 
den ældres datter, medens derimod i hvert enkelt søskende- 
hold kønnet atter skal gøres gældende. 

Loven vender sig derpå til de tilfælde, da sidste 
mands nedstigende slægt er uddød og man må gå til 
«cognatæ a latere«. Her bestemmes da, at repræsen- 
tationsretten altid nøje skal tages i agt, således at den 
kvinde, som kommer af en mand (retro in stirpe a mare 
oriunda), skal gå forud for cognata a femina, om denne 
end er ældre og nærmere i grad beslægtet med den sidste 
dronning. Hvorledes man i det enkelte vilde have klaret 
denne arvefølge, er vanskeligt at forstå; det ser næsten 
ud, som om der efter mandsstammens afgang kun kunde 
tænkes dronninger. Hovedreglen, som skal sammenfatte 
det hele, bidrager ikke til yderligere klarhed: efter enhver 
konges eller dronnings død kommer den, som var den 



40 A. D. Jørgensen. 278 

afdøde nærmest i orden og slægt. Fremkomsten af en ny 
mandsstamme er ikke forudsat som mulig. 

Som det synes var det først efter mange betænkelig- 
heder at kong Fredrik 3. kasserede sit testamente for at 
oprette et nyt; der lå flere år imellem. Schumachers 
system var imidlertid udviklet til den yderste nøjagtighed, 
og selv hans formulering af enevældens theorier var langt 
skarpere og sikrere end den tidligere. Hvorvidt han her 
var rådgiver eller kun tjener, vides der intet om; har han 
selv havt nogen del i den tanke, at landets stænder skulde 
fuldstændig udelukkes fra al deltagelse i styrelsen af deres 
anliggender og miste enhver garanti for domstolenes uaf- 
hængighed og den personlige sikkerhed, da har han jo 
selv hårdere end nogen anden måttet bøde derfor. Som 
skarpsindig retslærd har han i kongeloven sat sig et varigt 
mindesmærke. 

Dette gælder da først og fornemmelig lovens oprindelige 
latinske form. Hvert enkelt lille afsnit fremtræder her 
med en klarhed og en udtømmende nøjagtighed, der er 
lige langt fra pedantisk vidtløftighed og orakelmæssig 
korthed. Der gives fuld og tydelig besked på, hvad lov- 
giveren har villet i hvert enkelt tilfælde, og han skyr 
ingen gentagelse for at forebygge misforståelser; men hvad 
der således skal siges t siges, ikke des mindre med få ord 
og i lette, ofte elegante og skønne vendinger. 

Det var en ikke let opgave at oversætte denne lov- 
text på dansk* Modersmålet havde ikke disse exakte ud- 
tryk, hvis betydning var alle nærværende, det var tungt 
i sine omskrivninger og uøvet i sin sætningsbygning. 
Schumacher måtte selv være betænkt på at danne ord og 
talemåder, som kunde gengive det almindelige retssprogs 
videnskabelige begreber. 

Disse vanskeligheder er vistnok tilstrækkelige til at 
forklare, at selv skarpsindige mænd omsider for vild i 
kongelovens fortolkning. Der fulgte den et mærkeligt 
uheld i så henseende. Affattet på latin egnede den sig 
fortrinlig til sit øjemed, at være en international lovbog 
for alle de slægter, som efterhånden vilde fremgå af det 
danske kongehus. Men så blev det bestemt at lade den 
komme oflfønlig frem som en dansk lov og gøre den til- 
gængelig for alle undersåtterne. Hvad den herved tabte 
i teknisk sikkerhed, vilde den vinde ved at blive disku- 
teret, kommenteret og bearbejdet. Dens arveregler vilde 
blive drøftede og juristerne vilde sætte den i et viden- 
skabeligt system. 

Men intet af dette skete; loven blev tværtimod lig- 
gende som en hemmelighed, indtil alle de var døde, som 
kendte dens oprindelse og vilde have kunnet give en 
avtentisk fortolkning af dens danske udtryk. Den latinske 
text opbevaredes vel som en kuriositet, men ingen lagde 
mærke til dens betydning for lovens fortolkning. — 

Af lovgiveren, kong Fredrik 3., giver kongeloven det 
samme billed, som det vi kender af hans historie. Det er 
en magtkær og selvgod mand, som tror, at det vil være 
og blive godt, når kun én mand bestandig har magt til 
at råde for alt. Men det er tillige en patriotisk mand, 
som sætter fædrelandets tarv højt. Den arvefølge, han 
fastsætter, er derfor ikke så meget beregnet på at bevare 
hans navn og våben, som at sikre rigerne en tryg fremtid, 
afskære al anledning til tvist og tvivl og iøvrigt lade for- 
synet råde. Det opstilles derfor som en ubrødelig grund- 
sætning, at hverken rigerne eller de tilliggende lande må 
deles, og som betingelse for kongedømmets tiltrædelse 

stilles det at bekende sig til rigernes religion og tage 
stadigt ophold i dem'. 

Som enhver pludselig statsomvæltning skød den af 
Fredrik 3. iværksatte over målet. Man måtte se at komme 
bort fra de alt for flydende forhold, under hvilke stats- 
styrelsen, lovgivningen, den dømmende myndighed, skatte- 
ydelsen og statshusholdningen, tronfølgen, — kort, hele 
det offenlige liv bevægede sig i traditionelle, men ubestemte 
og uberegnelige former. Så faldt man til den modsatte 
yderlighed: der skulde aldrig kunne savnes en øjeblikkelig 
afgørelse af ethvert somhelst spørgsmål; tronen skulde 
aldrig kunne være ledig, og når den beklædtes af en kun 
13årig dreng eller pige, skulde af denne ene person al 
lovgivning kunne foretages, enhver retskendelse fældes og 
enhver statsbeslutning fattes med utvivlsom og øjeblikkelig 
retsvirkning. Med hensyn til arvefølgen toges der intet 
hensyn til de mange uberegnelige forhold, der kunde ind- 
træde. Med en noget større tillid til fremtiden vilde 
kong Fredrik 3. have kunnet overlade det til den sidste 
mand af slægten at udnævne sin efterfølger blandt de 
nærmeste frænder, således som han overlod, det til enhver 
døende konge at ordne formynderskabet for en umyndig 
arving; det vilde kunne blive af den største betydning for 
bevarelsen af alle kongens lande eller for erhvervelsen af 
andre. Men frygt for fremtidens usikkerhed overvejede, 
som det synes, alle andre hensyn. Kongeloven skulde 
være en forfatningslov og en arvelov for alle tider; dat er 
den store svaghed, overfor hvilken al dens skarpsindighed 
og forsynlighed er bleven til skamme. 

Tillæg. 

I. Kongelovens arveregler. 

(Det latinske udkast og den danske lovtext.) 



27. Ita nunc 1 ), qvo ordine 
sperare unicuiqve Imperium li- 
ceat, paucis indicabimus. Primo 
igitur ante omnes Mascula pro- 
les legitimo thoro et justo ma- 
trimonio suscepta æterna serie 
in Imperium succedito, et qvam- 
diu Mares ex Maribus super- 
sti tes, tamdiu neqvo Fæminæ 
ex Maribus neqve Mares aut 
Fæminæ ex Fæminis ad Im- 
perium 2 ) ullo prætextu vocan- 
tor; et usqve adeo Marium 
progenies Fæminarum stemmata 
excludit, ut etiam Fæminæ ex 
Maribus præcedant Mares ex 
Fæminis. 



28. In successione rite de- 
signanda linearum ratio habetor, 
ita ut ob ætatem nunqvam 
transeatur de linea in lineam, 
sed filius statim subeat in lo- 
cum patris, et qvamdiu in 
prima masculæ stirpis linea 
masculus ex masculo superstes, 



27. Saa ville Vi nu, all 
tvist og striid at forekomme 
og at affverge, korteligen her 
anordne, i huad rad og paa 
huad maade og manneer Een 
effter anden i sin tid Arffve- 
ligen udj Kegieringen haffver at 
succedere. Skall derfor Sverd- 
siden udj rett lowlig Egteskab 
afflet altid først Arffvesucces- 
sionen udj Regieringen tillhøre, 
og imedens Mand aff Mand er 
tilloffvers, saa lenge skall 
huercken Qvinde aff Mand ey 
heller Mand eller Qvinde aff 
Qvinde kaldes, og alldeelis 
ingen af MørneStammen Kro- 
nen arffve, saa lenge paa Fæ- 
derneStammen nogen LifsArff- 
ving åndes, saa at end och 
Qvinde aff Mand skall gange 
for Mand aff Qvinde. 

28. Skall og i Arffvetallets 
Rad at mercke alt Linierne 
nøje tages i agt, saa at der 
icke for Alderens skyld springes 
aff Linie i Linie, mens Sønnen 
træder strax i Faderens sted, 
og imedens udj den første 
Mannlige Linie nogen Mands- 



') Tilskrevet: tempestive dissidiis omnibus obviam ituri. 
8 ) Rettet til: Regnorum horuin successionen!. 

ex secunda linea nemo ad scep- 
trum vocetur, et sie deinceps 
linea post lineam. Deficiente 
demum lineali successione agna- 
tica linealem oognaticam sub- 
stituimus. Cumqve ita ad fæ- 
minum sexum Imperium rerum- 
qve summa devolvitur, primo 
fæmineæ lineæ, qvarum a Nobis 
per Filios nostros stemma de- 
scendit, et tandem, his deficien- 
tibus, ad ultimum, qvæ a Nobis 
per Filias nostras stemma de- 
ducunt, succedunto, linea post li- 
neam, PEIMOGENITURÆ æter- 
uum observato jure, ita qvidem 
ut MARES ex Maribus semper 
antecedant, ae masculo sexui 
sua perpetuo prærogativa con- 
stet, et deinde inter pares 
eodem lineæ et sexus jure 
MAIOR NATU semper MINO- 
REM præcedat. 

29. Ae ? ut omnia ita clare 
et perspicue ob oculos ponantur, 
ut nemo deinceps ulla veri specie 
obscuriorum ambiguitatem ver- 
borum in hac LEGIS REGIÆ 
parte causari possit, Nos LI- 
BERORUM nostrorum nomini- 
bus singulatim appositis, velut 
exemplo, rem totam illustra- 
bimus : Qvandocunqve igitur 
DEO ita visum, ut hane tot 
vicessitudinibus fortunæ ob- 
noxiam coronam cum æterna 
illa et cælesti commutemus, 



Persohn findes, skall den anden 
Mannlige Linie intet kunde 
arffve, og saa fremdeelis Linie 
effter Linie. Naar da endeligen 
Arffvesuccessionen udj Regie- 
ringen till Qvindekiønnet falder, 
da træde først frem de aff Os 
paa Færne8tammen ved Søn- 
nerne needstigende QvindeLinier 
og dereffter omsider de, som aff 
Os paa MørneStammen ved 
Døttrene needstige, alt Linie 
effter Linie, Een effter anden, 
og Førsteføddes Rett altid taget 
i agt, saa at, korteligen, Sverd- 
siden altid gaar for, de Mann- 
lige Linier altid først, og saa 
blant dem, som ere lige i Linie 
og Kiøn, den Eldere stedse 
foregaar den yngere og niuder 
Førstefødis Rett. 



29. Og paa det at jo alting 
saa klart maa for øyne stilles, 
at ingen i fremtiden med nogen 
billigheds skin skal kunde fore- 
vende nogen tvistige ords van- 
skelighed i denne KongeLowens 
forordning, da ville Vi den med 
Voris eygen Kongelige Børns 
naffne i sær, saasom til Exem- 
pel, forklare. Naar Vi derfor 
effter Guds villie og behag 
denne Jordiske Krone imod den 
ævige og himmelske afflegge 
og forbytte, da skall danmar- 



283 



Kongelovens arvefølge. 



45 



Filius noster natu maximus 
Princeps CHRISTIANUS su- 
premi hujus nostri et absoluti 
Imperii Regnorum cunctarumqve 
ditionum rerumqve adeo ae 
fortunarum nostrarum omnium 
ex asse hæres esto, adeo qvi- 
dem, ut qvamdiu in descen- 
dentibus ab eo Masculæ stirpis 
lineis (etiamsi fortassis huma- 
nitus Ei qvid acciderit, ante- 
qvam Imperii hæreditas ipsi 
obvenerit) Masculus superstes, 
neqve Princeps GEORGIUS 
ejusve lineæ neqve ejus sorores 
earumve lineæ ullam vel mini- 
mam horum Regnorum ditio- 
numqve nostrarum portionem 
petere possint. 

30. Exstincta demum omni 
mascula prole Principis CHRI- 
STIANI, secundus noster Filius 
Princeps GEORGIUS et descen- 
dens ab Eo mascula progenies 
in absoluti hujus nostri Imperii 
plenum et indivisum Jus succe- 
dito, modo qvo ante dictum, 
linea post lineam, masculus 
post masculum, observata inter 
pares eodem lineæ et sexus 
privilegio ætatis prærogativa, 
ita ut semper MAIOR frater 
minorem præcedat, qvamvis ille 



ckes og Norges og alle Vore 
Landes fuldkomne , ubundne, 
høyestfuldmegtige Eenevolds- 
Kongedømme og herskab Voris 
Førstefødde Søn Printz Christian 
arffveligen tillhøre, saa at, saa 
lenge udj de aff hannem need- 
stigende Mannlige Linier (end- 
dog hånd sielff kunde være ved 
døden affgangen, førend Arffve- 
successionen udj Regieringen 
hannem virckligen vaar hiemb- 
falden) nogen Mannlig Arffving 
findes, skall huercken Printz 
Georg og hans Linier eller 
hans Systre og deris Linier 
den allerringeste part aff Vore 
Riger og Lande arffve. 

30. Er da den Manlige 
Slegt aff Printz Christians Søn* 
ner og Sønnesønner udj tusinde 
Leed uddød, da træde først 
frem Voris anden Søns Printz 
Georgs Manlige Linier og be- 
sidde Vore Rigers og Landes 
EenevoldsEongedømmes magt 
till ævindelig arff, alting uskif- 
tet og udeelt, som før er sagt, 
alt Een effter anden, Mand 
effter Mand, Linie effter Linie, 
imedens Mand aff Mand er till- 
offvers, Alderen taget i agt 
aleene blant dem, som ere lige 
i samme Linie og Kiøn, saa 
at den Eldere Broder altid 
foredrages den yngre, om end- 

ante devolutum ad Patrem im- 
perium et Patre adhuc privato, 
hic Patre REGE natos sit; 
Idemqve prorsus, si qvi dein- 
ceps NOBIS Filii nascentur, 
de iis pariter dictum defini- 
tumqve esto. 



31. Si omnes (qvod DEUS 
omen avertat) Mares ex Mari- 
bus defecerint, tum BGIS UL- 
TIMI POSSESSOEIS NEPTIS 
EX FILIO, si qvæ fuerit, sin 
minus, FILIA absoluti hujus 
Nostri Imperii hæres esto, primo 
natu maxima et huius lineæ, 
deinde cæteræ, observato sem- 
per inter pares in eadem linea 
primo sexus tum ætatis discri- 
mine, ita ut perpetuo Filius 
Filiam præcedat et tum deniqve 
major minorem. 



32. Nulla relicta filia x ), 
AGNATA PROXIMA in Impe- 
rium succedito et hujus nepo- 



skiønt den Eldre vaar fød, før- 
end hans Fader bleff Konge, 
og derimod den yngre afflet aff 
sin Fader, effterat Arffvesucces- 
sionen udj Regieringen virck- 
ligen vaar hannem hiembfalden ; 
Og skall efftor foreskreffne 
maade med alting lige saaledis 
forholdes, om Gud ydermeere 
Voris Egteskab med fleere 
Mannlige Arffvinger velsignede. 

31. Skulde det da hende 
sig (huilcket Gud Naadeligen 
forbiude), at all den Manlig 
Slegt aff Sverdsiden alldeelis 

a 

vaar uddød, da skall Arff ve- 
successionen udj Regieringen 
tillhøre den sidste Konges Søn- 
ners døttre og deris Linier, om 
nogen findes, huis icke, da 
hans eygne døttre, først den 
Eldste og hendes needstigende 
Linier, siden de andre og deris 
needstigende Linier, Een effter 
anden, Linie effter Linie, og 
blant dem, som ere lige udj 
samme Linie, altid Kjønnet 
først agtes og siden Alderen, 
saa at Sønnen stedse gaar for 
daatteren, og siden den Eldere 
foregaar den yngere, huilcket 
altid skall tages i agt. 

32. Lader hånd da heller 
ingen døttre effter sig, da skall 
den Printzesse aff Blodet, som 



^Anmærkning i Randen: rep. ex princ. paragr. ult. possess. 

tes neptesqve, linearum itidem 
habita semper ratione, mox 
sexus, inde ætatis, nti jam 
dictum. 



33. Non existente Agnata *), 
COGNATA PROXIMAsuccedito, 
nempe qvæ in Foemineis istis 
reperitur lineis, qvæ a NOBIS 
per Filios nostros stemma de- 
ducunt, et huj as deinde liberi 
nepotesqve in infinitum, linea- 
rum semper ordine et inter 
pares in eadem linea sexus ae 
ætatis discrimine observato, uti 
sæpe inculcatum. 

34. Omni demum Mascu- 
lorum progenie ae universa Fi- 
liorum nostrorom sobole Mascula 
et Foeminea exstincta, tune ad 
Principes FILIAS nostras et 
descendentes ab his lineas suc- 
cessio et absolnti hujus nostri 
Imperii hæreditas pertineto et 
primo ad Principem ANNAM 
SOPHIAM tanqvam natu maxi- 
mam et hujus nepotes neptesqve 
in infinitum, inde ad CÆTERAS 
FILIAS NOSTRAS lineali sem- 
per successione et observato 
inter pares in eadem linea 
primo sexus deinde ætatis privi- 
legio, Filius ante Filiam et 



hannem paa FæderneStammen 
hører nest till, Arffvesucces- 
sionen udj Regieringen være 
hiembfalden og hendes Linier, 
een effter anden, paa den maade, 
som før er sagt. 

33. Dernest skall den sidste 
Konges neste Frencke og Slegt, 
som dog er udj de aff Os ved 
Sønnerne needstigende Qvinde- 
Linier, Arffveligen udj Regie- 
ringen succedere, og hendes 
Børn og Børnebørn effter hende, 
Een efter anden, Linie eflPter 
Linie, paa den maade, som før 
er forklaret. 

34. Er da Voris Sønners 
Linier Mannkiøn og Qvindkiøn 
gandske uddød, da komme Rad- 
den till Printzesserne Vores 
døttres Linier, og først till 
Printzessen Anna Sophia saa- 
som den Eldste og hendes Børn 
og Børnebørn i tusinde Leed; 
siden till de andre, alt Een 
effter anden, Linie effter Linie, 
saa at dog stedse blant dem, 
som ere lige udj samme Linie 
agtes Kiønnet først og siden 
Alderen, Søn for Daatter og 
siden den Eldre for den yngre; 



') Anmærkning i Randen: Sic etiam hoc loco, ut mini qvidem nunc 
videtur. 

Major natu ante Minorem. Et 
qvoad e stirpe nostra qvisqvam 
superstes, sive mas sive fæ- 
mina, hæreditario utiqve jure 
illi Imperium deferetur ea line- 
arura serie, qvam modo percen- 
suimus. 

35. Filiæ Majoris filia nep- 
tisqve, etiamsi longissimo gradu 
sit, semper Filiæ Minoris filium 
filiamqve præcedito; neqve de 
linea in lineam transilire licet, 
sed primæ secunda, secundæ 
tertia, tortiæ qvarta, et sic 
deinceps, substituitor. 

36. Sed si ad Filiæ filium 
seu Marem ex foemina Imperii 
successio pervenerit, atqve hic 
Masculam prolem reliqverit, tam 
de Maribus 1 ) ab eo descenden- 
tibus eadein, qvæ de Mascula 
a Nobis descendente stirpe con- 
stituimus, dieta sunto, obser- 
vata semper Masculi sexus et 
primogenituræ prærogativa, adeo 
ut Mares ex Maribus præcedant 
Fæminas ex Maribus, et Fæ- 



og imedens Een af Voris Blod 
er tilloffvers, hører disse Rigers 
og Landes EenevoldsKonge- 
dømme og Herskab samme 
Printz eller Printzesse arffve- 
ligen till, Linie efter Linie, 
Een efter anden. 

35. Den Eldre daatters daat- 
ter i tusinde Leed skall altid 
foregaa den yngre daatters Søn 
og daatter, og maa icke sprin- 
ges aff Linie i Linie ; men den 
anden Linie bie effter den 
første, den tredie effter den 
anden, den fierde effter den 
tredie, og saa fremdeelis. 

36. Men dersom Arffve- 
Buccessionen udj Begieringen 
kommer til een Daatters Søn, 
og hånd lader Mannlige Arff- 
vinger effter sig, da skall med 
de aff hannem needstigende 
Mannlige Linier alting for- 
holdes, saasom Wi om de aff 
Os needstigende Manlige Linier 
forordnet haffver, at alle de aff 
hannem kommende paa Færne- 
Stammen og Sverdsiden skulle 
da fremfor alle andre arffveligen 
udj Begieringen succedere, Een 
effter anden, Linie effter Linie, 
den Eldre altid for den yngre, 
saa at, korteligen, Mand aff 
Mand gaar først for Qvinde 
aff Mand, og siden Qvinde aff 



') Tilskrevet: et masculims lineis. 

minæ ex Maribus præcedant 
Mares et Fæminas ex Fæminis, 
omniaqve porro uti in ante- 
scriptis perspicue declaraviraus. 



Mand gaar for Mand og Qvinde 
aff Qvinde, og dernest videre 
med alting forholdes, som før 
er sagt. 



II. Uddrag af kongelovens arveregler, 

forfattet af Peder Schumacher 1670. 

4. Primo ante omnes Mascula proles æterna serie suc- 
cedit, et qvamdiu Mares ex Mariiras superstites, taradiu neqve 
fæminæ ex Maribus, neqve Mares aut Fæminæ ex Fæminis 
succedunt. 

5. Tota Successio secundum lineas designatur, ita ut ob 
ætatem nunqvam transeatur de linea in lineam, sed Jiliiis 
statim subeat in locum Patris, et qvamdiu in prima masculæ 
stirpis linea masculus ex mascnlo superstes, ex secunda linea 
nemo ad sceptrum vocatur, et si c deinceps linea post lineam. 
Deficiente demum lineali successione agnatica, linealis cognatica 
substituitur. Cumqve ita ad Fæmineum sexum rerum Summa 
devolvitur, primo Fæmineæ lineæ quarum a Divo Frid. 3tio 
per filios stemma descendit et tandem, his deficientibus, qvæ 
å Divo Frid. 3tio gloriosæ memoriæ per Filias stemma dedu- 
cunt, linea post lineam, Primogenituræ æternum observato jure. 



i 



V 







^^ ■■!■■ '~ dl ^n 



